《送罗寿可归临江》
宋代·连文凤

琴剑西还已有期，白云飞处望多时。
湖边别酒春风醉，江上归帆落日迟。
客思悠悠生远树，梦魂隐隐入芳篱。
到家若话吴中事，自有哀歌寄楚词。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。